OpenLLM-France/wikimedia huggingface dataset:
# Girgilu

Girgilu edo grilloa U letraren itxura duen metalezko lotura-pieza bat da. Bi muturrak zulatuak ditu, eta zulo horietatik kabila bat sartzen da, pieza ixteko. Antzeko tresna bat eslinga dela esan daiteke.

## Presoak zigortzeko tresna

Zigor eta tortura tresna gisa ere erabiltzen dira girgiluak, pertsona baten mugikortasuna ebitatzeko, eta ibilera edo mugimenduak kontrolatzeko. Presoen eskuak edo oinak estekatzeko erabiltzen den burdinazko lotura, esku edo oinetan ezartzen diren eta kate batek lotzen dituen uztai moduko bi atalez osatua izaten da girgilu mota hau. Lepoa eta bi eskuak lotu zitzakeen girgilua ezartzen zitzaien esklaboei, adibidez. Eta oinetako girgiluak badira, 21. mendean ere legalki erabiliak, eskuburdinen antzekoak baina orkatilak lotzen dituztenak tarteko kate batekin.
Garrotea deritzon exekuzio eta tortura metodoaren osagarri bat da halaber lepoan ezartzen den girgilu moduko bat.

### Bilurrak

Girgiluaren euskarazko beste sinonimo bat bilurra da. Kasu honetan, lepoa edo beste gorputz atal batzuk lotzeko edo estutzeko tresna izan daiteke, sokaz edo zurez egindakoa ere, ez metalikoa bakarrik. Urkamendian kondenatuari lepoan ezartzen zaion korapiloari urka bilurra esan izan zaio, adibidez. Adar malguekin egindako zurezko bilurretan egon daiteke hitzaren etimologia, bil-, bildu, forma eta hur/hurritz zuhaitzaren izena elkartzetik eratortzen baita etimologia probablea.

## Erreferentziak

* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2019-08-15).
* ↑ www.euskara.euskadi.eus (Noiz kontsultatua: 2019-08-15).
* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2019-08-15).
* 1 2 3 «bilur - Orotariko Euskal Hiztegia bilaketa» www.euskaltzaindia.eus (Noiz kontsultatua: 2019-08-15).

## Kanpo estekak

* Datuak: Q1430961
* Multimedia: Shackles / Q1430961
# Gobela (ibaia)

    Artikulu hau ibaiari buruzkoa da; beste esanahietarako, ikus «Gobela (argipena)».
Gobela Barrikan jaio eta Leioan Ibaizabaleko itsasadarrari urak ematen dizkion ibaia da. Guztira 9 km.ko ibilbidea du.
Ibaia Barrikan dagoen Ganes mendian jaiotzen da. Bertan Genabarri erreka izena hartzen du. Sopelan dagoela Lemosas erreka eta Saitu errekako urak hartzen ditu.
Getxon Martiartu erreka eta Bolue erreka jasotzen ditu. Azkeneko hau jasotzen duen lekuan Bolueko fadura sortzen da.
Azkenik Leioan Udondo erreka jasotzen du eta ondoren Ibaizabaleko itsasadarrean bukatzen da.
Kutsadura handiko erreka da, hainbat industria dituelako inguruan eta biztanleria handiko guneak zeharkatzen dituelako.

## Historia

Lehen, Areetan, Portugalete parean isurtzen zen Ibaizabalera. Hori dela eta, area banku bat osatzen zuen justu Abraren ahoan, itsasontzi handien nabigazioa asko zailduz. Arazoak ekiditeko, XIX. mendean Lamiakoko areatzako lurren jabe zen Maximo Agirrek ibaibidea aldatzeko lanak diruz lagundu zituen. Hortik aurrera, ibaia Ibaizabalera isuri baino lehen, ibai honen paraleloan doa hegoalderantz eta Udondo errekarekin bat egin ostean, Leioa eta Erandio udalerrien arteko mugan isurtzen da Ibaizabalera.
2008ko ekainaren 1ean, Gobela ibaiak gainezka egin zuen Getxon eta Berangon eta uholdeak gertatu ziren. Kalteak ugariak izan ziren etxebizitzetan, garajetan eta autoetan.

## Erreferentziak

* ↑ Euskaltzaindia: 166. araua: Euskal Herriko ibaiak.

## Kanpo estekak

* Bizkaiko ibaien inguruko informazioa
* Datuak: Q3026801
* Multimedia: Gobela / Q3026801
# Gobelako geltokia

    Artikulu hau geltokiari buruzkoa da; beste esanahietarako, ikus «Gobela (argipena)».
Gobela Bilboko metroaren 1. lineari dagokion lurgaineko geltokia da, Getxoko Itzubaltzeta auzoan kokatuta dagoena. 1996ko ekainaren 24an ireki zen eta 2. tarifa-gunean dago.
Geltokiak nasa bakarra du, zentrala, bi norantzetan ibiltzen diren trenen trenbideak nasa aldaketarik egin behar gabe jasotzen dituena.

## Sarbideak

Geltokia trenbidearen behean kokatzen den bestibuluz hornituta dago. Hortik eskailera zein igogailu bidez igo daiteke nasara.
* Negubide kalea, 53-55
* Errekagane kalea, 15

## Historia

2017ko azaroaren 13tik 17ra bitartean itxita egon zen, geltokiaren estalkia aldatzeko lanak zirela eta. 2017ko azaroaren 18an berrireki zen.

## Erreferentziak

* 1 2 Metro Bilbao. «Gobela geltokia aldi batez ixtea» (Noiz kontsultatua: 2017-11-08).
* ↑ Bizkaiko Garraio Partzuergoa. «2016ko Bizkaiko Garraio Publikoari buruzko txostena» (Noiz kontsultatua: 2017-08-15).
* ↑ Metro Bilbao. «"Y" trazadura» (Noiz kontsultatua: 2013-02-09).

## Ikus, gainera

* Itzubaltzeta
* Getxo
* 1. linea (Bilboko metroa)
* Bilboko metroa

## Kanpo estekak

* Bilboko metroaren webgunea
* Datuak: Q478624
* Multimedia: Estación de Gobela / Q478624
# Gobelins lantegia

Gobelins lantegia (frantsesez: Manufacture des Gobelins) Parisko tapiz lantegi historikoa da, 13. barrutian kokaturik dagoena. Barrutiari berari izena ematen ion eraikina da gainera.

## Historia

Luis XIV.a Frantziakoaren garaitik errege familiarentzako tapizak egin zituen lantegi nagusia izan zen. Frantziako Iraultzan jarduera eten behar izan zuen baina 1826ko Borboien berrezarkuntzaren ondoren tapizak egiteari berrekin zion.
1871 urteko Parisko Komunan zati bat erre zen eta 1912an gehigarri berria egin zitzaion, Jean-Camille Formigé arkitektoak diseinaturikoa.

## Iruditegia

* Aurrealdea.
* Barnealdea.
* Sancho Panzaren epaia (On Kixteren seriea).
* Diana eta Actaeon (Ovidioren Metamorfosia).
* Venus eta Adonis (Rafaeloren lanetan oinarritua).

## Informazio praktikoa

* Helbidea: 42 Avenue des Gobelins, 75013 Paris, Frantzia
* Ordutegia:
** 11:00 - 18:00
** Astelehenetan itxita
* Geltokia: Les Gobelins

## Kanpo estekak

* Manufacture nationale des Gobelins (Frantsesez)
* Datuak: Q732312
* Multimedia: Manufacture des Gobelins / Q732312
# Gob an Choire

Gob an Choire edota Gob a' Choire (ingelesez Achill Sound) Irlandako udalerri bat da, Mayo konderrian dagoena, Achill uhartearen ekialdeko kostaldean. Gaeltacht eremuan dago, irlandera hiztunen eremua.
2002ko erroldaren arabera 255 biztanle zituen.

## Kanpo estekak

* Datuak: Q1755549
* Multimedia: Gob an Choire / Q1755549
# Gobbinsita

Gobbinsita silikato motako minerala da eta zeolite taldearen kidea da.

## Ezaugarriak

Gobbinsita silikato mineralaren formula kimikoa hau da: ${\ce {Na5(Si11Al5)O32 * 11H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Gobbinsite: Mineral information, data and localities.» www.mindat.org (Noiz kontsultatua: 12-05-2019).
# Gobela (argipena)

Gobela hitzak adiera zenbait ditu:
* Gobela (ibaia). Barrikan jaio, mendebalderako norabidea hartu, Getxo zeharkatu eta Leioan Ibaizabaleko itsasadarrari urak ematen dizkion ibaia da;
* Gobela (futbol zelaia). Getxoko Arenas futbol taldearen zelaia;
* Gobelako geltokia, Bilboko metroaren 1. lineari dagokion lurgaineko geltokia.
# Gobela (futbol zelaia)

    Artikulu hau futbol zelaiari buruzkoa da; beste esanahietarako, ikus «Gobela (argipena)».
Gobela futbol zelaia, Getxoko Gobela udal kiroldegiko zatia da, Itzubaltzeta auzoan, Gobela ibaiaren ondoan. Getxoko Arenas taldeko futbol zelaia da. Zelaiak 100x60 metro ditu eta 1.221 ikusleentzako tokia dauka harmailetan.
Getxoko Arenas futbol talde historikoak hasieran Jolasetako futbol zelaian jokatu zuen, gero Ibaiondon eta azkenik, 2004. urtetik aurrera Gobela udal kiroldegiko futbol zelaian.

## Kanpo estekak

* Datuak: Q20977917
# Gobeo Bay

Gobeo Bay 2012an Gasteizen sorturiko reggae eta ska musika taldea da. Arawak taldearen ondorengo taldea da, hura desagertu eta handik hamarkada batera sorturikoa.

## Diskografia

* Alfa y Omega (autoekoizpena, 2012).
* Cuatro Notas (autoekoizpena, 2015).
* Cuatro Dubs (autoekoizpena, 2015).

## Erreferentzia

* ↑ (Gaztelaniaz) Gobeo Bay | Nuevo disco Cuatro notas. (Noiz kontsultatua: 2017-10-20).

## Kanpo estekak

* Datuak: Q61361966
# Gobelin

Gobelin Frantziako tapizgile-familia zen, XV. mendekoa, Reimskoa jatorriz.
1450ean Jean eta Jacques anaiek antolatu zuten Parisen lehenengo lantegia. Tapizentzako koloratzaileak asmatu zituzten; tapiz horiei egileen izena eman zitzaien, eta 1667tik aurrera Gobelin lantegiak Luis XIV.a erregearenak izan ziren. Frantziako Iraultzaren garaian lantegiak itxi egin zituzten, baina Napoleonek berriro ireki zituen; XIX. mendearen bukaeratik, alfonbrak ere egiten hasi ziren.

## Gobelin estiloa

Frantzian Gobelin familiaren lantegietan egiten ziren tapizei ematen zaien izena. Hormak apaintzeko erabiltzen dira, eta oso aintzat hartuak dira dituzten marrazki eta kolore ikusgarriengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2610803
# Giulio Romano

Giulio Pippi de' Jannuzzi (Erroma, 1499 aldean - Mantua, 1546ko azaroaren 1a), Giulio Romano deitua, italiar pintorea eta arkitektoa izan zen.
Rafael pintorearen laguntzaile eta ikaslea izan zen, eta Troiako sutea obrari dagokion Eneas Ankises bizkarrean daramala atala pintatu zuen Vatikanon. Gianfrancesco Penni pintorearekin batera Rafaelen oinordekoa izan zen, eta haren obrak amaitu zituen: Itxuraldaketa, Ama Birjinaren koroatzea eta Konstantinok Majenzioren gainean lortutako garaipena.
Ama Birjina, Santa Ana eta San Jose eta Jesus zigorpean marraztu zituen Erroman. Villa Madama eta Villa Lante eraiki eta dekoratu ondoren, alde egin behar izan zuen Erromatik, grabatu lizun batzuk zirela eta. Mantuara joan zen, eta lantegi bat zabaldu zuen, gerora ospe handia izan zuena (1524-1540). Mantuako gotorlekuak amaitu zituen eta ur-hesiak eraikitzen hasi zen. Palazzo Te da, ordea, arkitekto horren obrarik aipagarriena (Psike, Faeton eta Erraldoien aretoak dekoratu zituen). 1540an, Mantuako dukea hil zenean Boloniara joan zen, eta San Petronio elizako aurrealdearen planoak prestatu zituen.

## Iruditegia

* Madonna col Bambino, 1522-1523 Galleria Nazionale d'Arte Antica, Erroma
* Margherita Paleologoren erretratua, 1531 aldean Royal Collection, Windsorreko gaztelua
* Jupiter eta Olympias, 1526-1534, Mantuako Palazzo Te

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q215305
* Multimedia: Giulio Romano / Q215305
# Giumri

Giumri (armenieraz: Գյումրի) Armeniako bigarren hiririk handiena eta Xirak probintziako hiriburua da. Armeniako ipar-mendebaldean dago, Erevan hiriburutik 126 km iparraldera. Akhurian ibaia hiriaren mendebaldeko auzoetan barrena igarotzen da.

## Historia

Armeniako hiririk zaharrenetako bat da, eta zenbait izen izan ditu historian zehar. Hasieran Kumairi izan zen, eta gero Giumri; gero, Alexandropol (errusieraz: Александрополь; armenieraz: Ալեքսանդրապոլ), 1837-1924 bitartean; gero Leninakan (errusieraz: Ленинакан; armeniera: Լենինական), 1924-1990 bitartean; eta, azkenik, Giumri berriro.
Hiri honetan sinatu zen 1920an Armeniaren eta Turkiaren arteko ituna (Alexandropolgo Ituna), bi estatuen arteko gerrari amaia eman ziona eta Sévresko Itunak ezarri nahi izan zuen Armenia Handiaren ametsari ere amaia eman ziona.
1988ko abenduaren 7an, lurrikara bortitz batek astindu zuen eskualdea: hiriko eraikinen erdiak eraitsi zituen, eta 15.000 pertsonatik gora hil ziren.

## Klima

Klima kontinentala du. Neguak hotzak dira, -15 °C-rainoko tenperaturekin, eta udak beroak, 40 °C-rainoko tenperaturekin. Prezipitazioei dagokienez, urteko batez bestekoa 700 mm da.
Datu klimatikoak (Giumri) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 9.2 | 13.9 | 20.6 | 26.2 | 29.1 | 33.1 | 38.0 | 36.2 | 34.0 | 27.9 | 20.6 | 14.0 | ' |
| Batez besteko tenperatura maximoa (°C) | -3 | -1 | 4 | 13 | 18 | 22 | 26 | 26 | 23 | 16 | 7 | - | 12.6 |
| Batez besteko tenperatura (ºC) | -9 | -7 | -1 | 6 | 11 | 15 | 19 | 19 | 15 | 8 | 1 | -5 | 6 |
| Batez besteko tenperatura minimoa (°C) | -14 | -12 | -6 | - | 5 | 8 | 12 | 12 | 7 | 1 | -3 | -9 | -0.8 |
| Erregistraturiko tenperatura minimoa (°C) | -36.0 | -35.0 | -30.1 | -16.0 | -7.6 | -3.6 | 1.4 | -1.1 | -4.1 | -14.6 | -23.8 | -31.2 | -36.0 |
| Pilatutako prezipitazioa (mm) | 23.7 | 26.7 | 28.2 | 54.5 | 84.6 | 73.9 | 43.2 | 35.7 | 26.0 | 38.5 | 28.2 | 22.8 | 486 |
| Iturria: Weatherbase ||||||||||||||

## Erreferentziak

* 1 2 3 4 Euskaltzaindia. Anatoliako eta Hego Kaukasoko toponimia. .: <iu> diptongo gisa ahoskatzekoa da.
* ↑ Weatherbase: Historical Weather for Gyumri, Armenia. Weatherbase. Retrieved on November 24, 2011.

## Kanpo estekak

* Udalaren webgunea.
* Datuak: Q199500
* Multimedia: Gyumri / Q199500
# Giuncaggio

Giuncaggio, (korsikeraz: Ghjuncaghju) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 51 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q269993
* Multimedia: Giuncaggio / Q269993
# Giuncheto

Giuncheto, (korsikeraz: Ghjunchetu) Korsikako hegoaldeko udalerria da, Hego Korsika departamentuan dagoena. 2013ko erroldaren arabera, 81 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q253788
* Multimedia: Giuncheto / Q253788
# Giuncugnano

Giuncugnano Italiako udalerri bat da. Luccako probintzian kokatuta dago, Toscana eskualdean. 538 biztanle ditu, kilometro koadroko azaleran banatuta.

## Mugakideak

Giuncugnanok honako udalerri hauekin egiten du muga:
Fivizzano Minucciano Piazza al Serchio Casola in Lunigiana Sillano

## Kanpo estekak

* Datuak: Q217391
* Multimedia: Giuncugnano / Q217391
# Giulvăz

Giulvăz Errumaniako udalerri bat da, Timiș konderrian. 3.072 biztanle ditu, 102,96 kilometro koadroko azaleran banatuta.

## Herriak

Udalerrian honako herriak daude:
Giulvăz $^{(en)}$ Crai Nou $^{(en)}$ Ivanda Rudna $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1092432
* Multimedia: Giulvăz, Timiș / Q1092432
# Giurgeni

Giurgeni Errumaniako udalerri bat da, Ialomița konderrian. 1.223 biztanle ditu, 127,97 kilometro koadroko azaleran banatuta.

## Herriak

Udalerrian honako herriak daude:
Giurgeni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16426782
* Multimedia: Giurgeni, Ialomița / Q16426782
# Giulio Piazza

Giulio Piazza (1663-1726) kardinal katoliko erromatarra izan zen.

## Biografia

1697ko abenduaren 22an, apezpiku sagaratu zuen Gasparo Carpegnak, Trastevereko Santa Maria kardinal-apaizak, Gregorio Giuseppe Gaetani Aragoniakoa, Alexandriako patriarka titularra, eta Antonio Spinelli, Melfiko eta Rapollako apezpikua, kontsagratzaile kide gisa zerbitzatuz.Txantiloi:Referências

## Erreferentziak

* ↑ Miranda, Salvador. «PIAZZA, Giulio (1663-1726)» The Cardinals of the Holy Roman Church (Florida International University).
* ↑ Cheney, David M.. «Giulio Cardinal Piazza» Catholic-Hierarchy.org. $^{[self-published]}$

## Kanpo estekak

* Datuak: Q947450
* Multimedia: Giulio Piazza / Q947450
# Giungano

Giungano Italiako udalerri bat da. Salernoko probintzian kokatuta dago, Campania eskualdean. 1.281 biztanle ditu, 11,7 kilometro koadroko azaleran banatuta.

## Mugakideak

Giunganok honako udalerri hauekin egiten du muga:
Capaccio Paestum Trentinara Cicerale

## Kanpo estekak

* Datuak: Q80969
* Multimedia: Giungano / Q80969
# Giurdignano

Giurdignano Italiako udalerri bat da. Lecceko probintzian kokatuta dago, Apulia eskualdean. 1.946 biztanle ditu, 14,04 kilometro koadroko azaleran banatuta.

## Mugakideak

Giurdignanok honako udalerri hauekin egiten du muga:
Giuggianello Minervino di Lecce Otranto Palmariggi Uggiano la Chiesa

## Kanpo estekak

* Datuak: Q52145
* Multimedia: Giurdignano / Q52145
# Gesualdo

Gesualdo Italiako udalerri bat da. Avellinoko probintzian kokatuta dago, Campania eskualdean. 3.234 biztanle ditu, 27,34 kilometro koadroko azaleran banatuta.

## Mugakideak

Gesualdok honako udalerri hauekin egiten du muga:
Fontanarosa Frigento Grottaminarda Paternopoli Villamaina

## Kanpo estekak

* Datuak: Q55037
* Multimedia: Gesualdo / Q55037
# Gesturi

Gesturi Medio Campidanoko (Sardinia, Italia) udalerria da.

## Kanpo estekak

* Datuak: Q287535
* Multimedia: Gesturi / Q287535
# Gesualdo Bufalino

Gesualdo Bufalino (Comiso, 1920ko azaroaren 15a - Vittoria, 1996ko ekainaren 14a) italiar idazlea izan zen. Sizilian jaio zen, literatura ikasi zuen eta irakasle lanetan aritu zen. Bigarren Mundu Gerran borrokatu zuen eta alemaniarrek harrapatu zuten, ihes egitea lortu zuen arren. Bere lagun Leonardo Sciascia idazle bezala arrakasta lortzen lagundu zion. Auto-istripu batean hil zen.

## Lanak
### Eleberriak

* Diceria dell'untore (1981)
* Argo il cieco ovvero i sogni della memoria (1984)
* Le Menzogne della notte (1988) (Gaueko gezurrak, Josu Zabaletaren itzulpena, Euskadi Saria Itzulpengintza)
* Qui pro quo (1991)
* Tommaso e il fotografo cieco (1996)

### Ipuin bildumak

* Il vecchio e l'albero (1984)
* La bellezza dell'universo (1986)
* L'uomo invaso e altre invenzioni (1986)
* Calende greche (1990),

### Olerkiak

* L'amaro Miele"" (1982)
* Museo d'ombre (1982)

### Beste argitalpen batzuk

* Cere perse (1985)
* La luce e il lutto (1988)
* Bluff di parole (1994)
* Verga e il cinema. Con una sceneggiatura verghiana inedita di Cavalleria rusticana (1996)
* Datuak: Q1394495
* Multimedia: Gesualdo Bufalino / Q1394495
# Gesves

Gesves, Belgikako hegoaldeko udalerria da, Valoniako Namur probintzian dagoena. 2011ko erroldaren arabera, 6.749 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q388879
* Multimedia: Gesves / Q388879
# Gesvres-le-Chapitre

Gesvres-le-Chapitre Frantziako udalerria da, Sena eta Marne departamenduan dagoena, Île-de-France eskualdean. 2013an 161 biztanle zituen.

## Demografia
### Biztanleria

2007an Gesvres-le-Chapitre udalerrian erroldatutako biztanleak 161 ziren. Familiak 44 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren, 28 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

46 2007an zeuden etxebizitza guztiak familien etxebizitza nagusiak ziren. Etxebizitza guzti hauek 46etxeak ziren. 46 etxebizitza nagusietatik 40 bere jabearen bizilekua ziren, 5 alokairuan okupaturik zeuden eta 1 doan lagata zegoen; 1ek bi gela zituen, 3 etxek hiru zituzten, 12 etxek lau zituzten eta 31 etxek bost zituzten. 41 etxek euren parking plaza propioa zuten azpian. 14 etxetan ibilgailu bat zegoen eta 31 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gesvres-le-Chapitre udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 0 | 70-74 | 4 |
| 0 | 65-69 | 0 |
| 4 | 60-64 | 0 |
| 4 | 55-59 | 4 |
| 4 | 50-54 | 4 |
| 4 | 45-49 | 4 |
| 4 | 40-44 | 0 |
| 4 | 35-39 | 4 |
| 12 | 30-34 | 12 |
| 8 | 25-29 | 8 |
| 0 | 20-24 | 0 |
| 4 | 15-19 | 4 |
| 8 | 10-14 | 0 |
| 8 | 5-9 | 0 |
| 8 | 0tik 4ra | 8 |

## Ekonomia

2007an lan egiteko adina zuten pertsonak 101 ziren, horien artean 79 aktiboak ziren eta 22 inaktiboak ziren. 79 pertsona aktiboetatik 72 lanean zeuden (40 gizon eta 32 emakume) eta 7 langabezian zeuden (3 gizon eta 4 emakume). 22 pertsona inaktiboetatik 5 erretiraturik zeuden, 12 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 material elektrikoaren fabrikazioko enpresa zen eta 3 eraikuntza enpresak ziren.
2009an zeuden norbanakoentzako 3 zerbitzu publikoetatik, 1 igeltseroa zen, 1 zurgina eta 1 iturgina.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1422180
* Multimedia: Gesvres-le-Chapitre / Q1422180
# Gestratz

Gestratz Alemaniako udalerria da. Bavaria estatuan kokatuta dago, [[Lindauko barrutia|Lindau]] barrutian. 2014an 1.228 biztanle zituen 15,32 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552419
* Multimedia: Gestratz / Q552419
# Gestuno

Gestuno edo International Sign Language (ISL) gor eta mutuentzat egindako hizkuntza eraikia da, nazioarte mailan amankomuneko keinu hizkuntza bakarra erabiltzeko helburuarekin.

## Historia

1951ko Gorren Nazioarteko Kongresuan (World Deaf Congress) hasi ziren eztabaidatzen nazioarteko keinu hizkuntzaren garrantziaz, eta 1973an lehen hiztegi estandarizatua kaleratu zuten.

## Kanpo estekak

* (Ingelesez) International Sign Language
* (Ingelesez) World Federation of the Deaf
* Datuak: Q35754
# Gone Baby Gone

Gone Baby Gone (euskaraz Agur, Txiki, Agur), 2007ko Ben Affleck estatubatuarrak zuzendutako misteriozko neo-noir thriller film bat da. Dennis Lehane idazlearen 1998ko izenburu berdineko eleberrian oinarritua dago. Casey Affleck, Michelle Monaghan, Morgan Freeman, Ed Harris eta Amy Ryan aktoreek antzeztu zuten.
Taldeko emakumezko aktore onenaren Oscar Sariaren (Amy Ryan) izendapena jaso zuen.

## Argumentua

Oharra: Atal honek istorio osoa edo amaiera argitzen du.
AEB, Boston, Patrick Kenzie (Casey Affleck) eta Angela Gennaro (Michelle Monaghan) detektibeak lau urteko neskato bat topatzeko kontratatuak izan dira, Helene McCready (Amy Ryan) ama drogazalearen alaba, hiriko auzo ustelenetako batean bahitua izan baita.

## Aktoreak

* Casey Affleck: Patrick Kenzie
* Michelle Monaghan: Angie Gennaro
* Morgan Freeman: Jack Doyle kapitaina
* Ed Harris: Remy Bressant sarjentua detektibea
* John Ashton: Nick Poole detektibea
* Amy Ryan: Helene McCready
* Madeline O'Brien: Amanda McCready
* Amy Madigan: Beatrice "Bea" McCready
* Titus Welliver: Lionel McCready
* Slaine: Bubba Rogowski
* Edi Gathegi: Cheese
* Mark Margolis: Leon Trett
* Michael K. Williams: Devin Amronklin
* Jill Quigg: Dottie
* Raymond "Ray" Alongi: West Beckett, polizia ofiziala

## Kanpo estekak

* IMDBko fitxa irakurgai (Ingelesez)
* Datuak: Q247182